Samarbejdsvillig Her har han længe fået kritik for at være for samarbejdsvillig  - men det er ikke kritikken, der får ham til at overveje at gå: - Hvis vi ser på de resultater vi har opnået overgår det langt, hvad vi havde fået ud af at føre en gold oppositionspolitik, siger Niels Kristian Kirketerp til TV2/ Nord. Tilbud til Venstre Gruppeformandens tilbud er så nyt, at Venstre endnu ikke har drøftet det på et gruppemøde, men Marian Geller - medlem af regionsrådet og folketingskandidat for partiet forstår godt beslutningen: Marian Geller - Niels har været en god og karismatisk leder, og derfor er jeg ked, at han vil trække sig, men jeg er sikker på, at vi nok skal finde en anden leder af gruppen, siger Marian Geller, der indrømmer at have efterlyst en skarpere venstreprofil i regionsrådet. Ny samarbejdspolitik Hvis Niels Kristian Kirketerps afløser lever op til det kriterium kan det varsle et opgør med årtiers samarbejdspolitik i regionsrådet - men det tager den formentlig kommende formand med ophøjet ro: - Vi har haft en lang tradition for brede forlig, men hvis Venstre vil noget andet vil jeg ikke blande mig i det, siger Ulla Astman Nielsen fra Socialdemokraterne til TV2/Nord Niels Kristian Kirketerp agter at blive som medlem af regionsrådet denne valgperiode ud.

Referat:
Niels Kristian Kirketerp tilbyder nu at trække sig som formand efter flere turbulente opgør internt i venstres gruppe i regionsrådet: